VENDIM
Nr. 450, datë 31.7.2025

PËR NJË NDRYSHIM NË VENDIMIN NR. 294, DATË 28.5.2025, TË KËSHILLIT TË MINISTRAVE, “PËR MIRATIMIN  E PARAQITJES, FORMËS DHE SPECIFIKIMEVE TEKNIKE TË GRADAVE, SIMBOLEVE, UNIFORMAVE DHE SHENJAVE DALLUESE, DOKUMENTIT DHE MEDALJONIT ZYRTAR  TË IDENTITETIT TË POLICISË SË SHTETIT”

Në mbështetje të nenit 100 të Kushtetutës dhe të neneve 67 e 135, pikat 2 e 4, të ligjit nr. 82/2024, “Për Policinë e Shtetit”, me propozimin e ministrit të Brendshëm, Këshilli i Ministrave

VENDOSI:

1. Albumi për paraqitjen, formën dhe specifikimet teknike të gradave, simboleve, uniformave dhe shenjave dalluese, dokumentit dhe medaljonit zyrtar të identitetit të Policisë së Shtetit, bashkëlidhur vendimit nr. 294, datë 28.5.2025, të Këshillit të Ministrave, zëvendësohet me albumin me të njëjtin titull, që i bashkëlidhet këtij vendimi.
2. Ngarkohen Ministria e Brendshme dhe Drejtoria e Përgjithshme e Policisë së Shtetit për zbatimin e këtij vendimi.
[bookmark: _GoBack]Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

